
PATVIRTINTA
Birštono savivaldybės tarybos
2022  m. vasario mėn. 10 d.
sprendimu Nr. TSE-1
1 programa


BIRŠTONO SAVIVALDYBĖS FUNKCIJŲ ĮGYVENDINIMO PROGRAMA
(programos pavadinimas)

PROGRAMOS APRAŠYMAS

	Biudžetiniai metai
	2022

	Asignavimų valdytojas 
	Savivaldybės administracijos direktorius 
Birštono savivaldybės kontrolės ir audito tarnyba

	Programos kodas
	01

	Programa realizuojamos Lietuvos Respublikos vietos savivaldos įstatymu nustatytos savarankiškosios savivaldybių funkcijos, priskirtosios (ribotai savarankiškos) savivaldybių funkcijos, valstybinės (perduotos savivaldybėms) funkcijos. Nuo to, kaip Savivaldybės administracija laikysis vietos savivaldos principų, vykdys savivaldybių ir valstybines funkcijas, kaip kokybiškai ir racionaliai dirbs Savivaldybės administracijos darbuotojai, labai priklauso visos Birštono savivaldybės plėtros tolimesnės perspektyvos, kadangi Savivaldybė yra pagrindinis mechanizmas, sujungiantis bendruomenės poreikius ir savivaldybės bei visos valstybės politiką.
Savivaldybė įgyvendina vietos valdžios principus, funkcijas savo aptarnaujamoje teritorijoje. Efektyviai veiklai būtinas racionalus, suplanuotas išteklių paskirstymas, sistemingas veiklos, darbo planavimas. Turi būti tinkamai įgyvendinamos valstybės deleguotos funkcijos. Įgyvendinant šią programą siekiama didinti valdymo kokybę, kokybiškai vykdyti Birštono savivaldybės funkcijas, įgyvendinti savivaldybės plėtros prioritetus.

	

	Programos tikslo pavadinimas. 
Užtikrinti efektyvų savivaldybės darbo organizavimą ir funkcijų vykdymą

	
	Kodas 0101

	Tikslo įgyvendinimo aprašymas
Šiuo tikslu siekiama efektyviai organizuoti visų Birštono savivaldybės funkcijų įgyvendinimą padaliniuose, įskaitant Tarybos darbo organizavimą, Savivaldybės kontrolieriaus funkcijų vykdymą ir kt. 
Siekiant šio tikslo yra įgyvendinami šie uždaviniai:

010101 Uždavinys. Užtikrinti savivaldybės darbo organizavimą ir funkcijų atlikimą.
Savivaldybės funkcijos – tai Lietuvos Respublikos vietos savivaldos įstatymo ir kitų įstatymų savivaldybėms priskirtos viešojo administravimo ir viešųjų paslaugų teikimo funkcijos.  Savivaldybės funkcijų atlikimo kokybė priklauso nuo Savivaldybės tarybos, savivaldybės vadovybės, administracijos, Kontrolės ir audito tarnybos, seniūnijos veiklos organizavimo, todėl vykdant šį uždavinį siekiama užtikrinti reikalingas darbo sąlygas ir darbo vietas, optimizuoti darbą bei sudaryti prielaidas efektyvesnei, rezultatyvesnei veiklai, didelį dėmesį skiriant administracinės naštos mažinimui. 
     Savivaldybė yra pagrindinė institucija, kuri kuria plėtros strategiją, organizuoja ir koordinuoja šios strategijos priemonių įgyvendinimą, taip pat skatina investicijų pritraukimą, įgyvendina kaimo plėtros politiką savivaldybės teritorijoje, vykdo švietimo ir kultūros politiką, įgyvendina aplinkos apsaugai keliamus reikalavimus. Norint efektyviai šias funkcijas vykdyti, reikia kvalifikuoto personalo ir gerų, atitinkančių šiuolaikinėms darbo vietoms keliamus reikalavimus, darbo sąlygų sudarymo.

Šiam uždaviniui įgyvendinti bus taikomos šios priemonės: 
01010102 -  Savivaldybės tarybos išlaikymas; 
01010101 -  Savivaldybės kontrolieriaus tarnybos išlaikymas;
01010103 -  Administracijos išlaikymas;
01010104 -  Alytaus apskrities vyriausiojo policijos komisariato Birštono policijos komisariato rėmimas;
01010106 -  Mero rezervo programa;
01010105 -  Administracijos direktoriaus rezervo programa;  
01010107 -  Paskolos administravimo išlaidos;
01010110 -  Dalyvavimas regioniniuose ir tarptautiniuose daugiatiksliuose projektuose;
01010112 -  Seniūnijos išlaikymas;
01010116 -  Tarpinstitucinis bendradarbiavimas ir savivaldybės vaikų bei šeimos gerovės užtikrinimas;
01010117 -  Spiečiaus veiklos vystymas; 
01010119 - Jaunimo politikos vystymas. 

     Šiomis priemonėmis siekiama sudaryti sąlygas Birštono savivaldybės tarybos, Savivaldybės administracijos, Birštono savivaldybės kontrolės ir audito tarnybos, seniūnijos darbui optimizuoti, įgyvendinti administracijos, kontrolės tarnybos darbuotojų mokymo programas, sudaryti prielaidas rezultatyvesnei, efektyvesnei Birštono savivaldybės kontrolės ir audito tarnybos veiklai.
     
     Priemonėmis siekiama kuo mažesnėmis sąnaudomis pasiekti teisės aktuose numatytų tikslų: 

1.  Atlikti savivaldybės tarybos ir administracijos direktoriaus priimtų teisės aktų, kuriuose numatyti informaciniai įpareigojimai asmeniui, analizę įvertinant perteklinius ir kitus informacinius įpareigojimus.
2. Savivaldybės administracija vykdydama savo veiklą pagal savivaldybės Tarybos patvirtintą programinį biudžetą sudaro išlaidų naudojimo sąmatas, vykdo atsiskaitymus su tiekėjais ir rangovais, išmoka darbuotojams darbo užmokestį, perveda mokesčius, užpajamuoja įsigytą turtą ir kontroliuoja, kad skirtos lėšos būtų naudojamos teisėtai.
3.   Didinti informacinių technologijų ir elektroninių paslaugų plėtojimą.
4. Skatinti asmenis atlikti informacinio įsipareigojimo veiksmus naudojantis elektroninėmis paslaugomis savivaldybės internetiniame tinklalapyje. Vykdant Lietuvos Respublikos vietos savivaldos įstatymo ir kitų įstatymų savivaldybėms priskirtos viešojo administravimo ir viešųjų paslaugų teikimo funkcijas.
5.  Panaikinti, sumažinti ar pagerinti esamą teisinį reguliavimą dėl administracinės naštos mažinimo parengiant atitinkamus teisės aktų projektus, numatant proceso supaprastinimą, institucijų keitimąsi turima informacija ir duomenimis, atsisakant perteklinių dokumentų pateikimo. 


	
010102  Uždavinys. Vykdyti valstybines (perduotas savivaldybėms) funkcijas. 

Šiam uždaviniui įgyvendinti bus taikoma ši priemonė:
01010201 Valstybės (perduotos savivaldybėms) funkcijoms vykdyti. 
Priemonę sudaro:
· civilinės būklės aktų registravimas (atsakingas Teisės ir civilinės metrikacijos skyriaus vedėjo pavaduotojas);
· gyventojų registrų tvarkymas (atsakingas Teisės ir civilinės metrikacijos skyriaus vedėjo pavaduotojas);
· gyventojų gyvenamosios vietos deklaravimas (atsakingas Teisės ir civilinės metrikacijos skyriaus vedėjo pavaduotojas);
· duomenų teikimas Valstybės suteiktos pagalbos registrui (atsakingas Strateginio planavimo ir investicijų skyriaus vedėjas);
· valstybinės kalbos vartojimo ir taisyklingumo kontrolės vykdymas (atsakingas Švietimo, kultūros ir sporto skyriaus vyr. specialistas);
· archyvinių dokumentų tvarkymas (atsakingas Bendrojo skyriaus archyvaras);
· LR Civilinės saugos įstatymu priskirtas civilinės saugos organizavimas (atsakingas Bendrojo skyriaus civilinės saugos vyr. specialistas);
· pirminės teisinės pagalbos teikimas (atsakingas Teisės ir civilinės metrikacijos vyr. specialistas);
· jaunimo teisių apsauga (atsakingas Jaunimo reikalų koordinatorius);
· mobilizacijos administravimas (atsakingas Bendrojo skyriaus civilinės saugos vyr. specialistas);

	
010103 Uždavinys. Plėsti informacines technologijas ir paslaugas savivaldybėje.
    Birštono savivaldybė stengiasi visapusiškai informuoti bendruomenę apie savo veiklą. Vadovaujantis Lietuvos Respublikos teisės aktais, Savivaldybės interneto svetainėje, spaudoje skelbiami priimti tarybos sprendimai, skelbiama kita svarbi informacija. Per žiniasklaidos priemones tarybos nariai bei Savivaldybės administracijos vadovai, kiti administracijos specialistai pateikia aktualią informaciją plačiajai visuomenei, taip pat atsako į gyventojams rūpimus klausimus. Birštono savivaldybėje numatyta gerinti vidaus administravimą ir veiklos valdymą. 

    Šiam uždaviniui įgyvendinti taikomos šios priemonės: 
01010304 -  Birštono savivaldybės strateginių planavimo dokumentų parengimas (atsakingas Strateginio planavimo ir investicijų skyrius ir kiti administracijos darbuotojai).  
01010307 -     Savivaldybės lygmens teisės aktų analizė, įvertinant administracinės naštos mažinimo ar panaikinimo galimybę (atsakingas Strateginio planavimo ir investicijų skyrius).
      Priemonė įgyvendinama:
1) atliekant savivaldybės tarybos ir administracijos direktoriaus priimtų teisės aktų, kuriuose numatyti informaciniai įpareigojimai asmeniui, analizę ir įvertinant perteklinius ir kitus informacinius įpareigojimus;
 2) panaikinti, sumažinti ar pagerinti esamą teisinį reguliavimą dėl administracinės naštos mažinimo parengiant atitinkamus teisės aktų projektus, numatant proceso supaprastinimą, institucijų keitimąsi turima informacija ir duomenimis, atsisakant perteklinių dokumentų pateikimo;
3) didinti informacinių technologijų ir elektroninių paslaugų plėtojimą;
4) skatinant asmenis atlikti informacinio įsipareigojimo veiksmus naudojantis elektroninėmis paslaugomis savivaldybės internetiniame tinklalapyje.


010104 Uždavinys. Racionaliai valdyti savivaldybės turtą.
Racionaliai ir efektyviai valdyti ir naudoti Birštono savivaldybės kilnojamą ir nekilnojamą turtą. Pasirašyti ilgalaikes nuomos sutartis su socialinio būsto gavėjais. 
   Šiam uždaviniui įgyvendinti taikoma šios priemonės:
01010402 -  patalpų nuomos  programa (spec. lėšos, atsakingas Socialinės paramos skyriaus vedėjo pavaduotojas). 

	
Galimi programos vykdymo ir finansavimo variantai:
Savivaldybės biudžetas, Valstybės biudžeto specialioji tikslinė dotacija, Europos Sąjungos lėšos, Valstybės biudžetas, kitos lėšos.

	
Susiję įstatymai ar kiti svarbūs teisės aktai:
Lietuvos Respublikos vietos savivaldos įstatymas, Lietuvos Respublikos valstybės tarnybos įstatymas, Lietuvos Respublikos vaikų teisių apsaugos pagrindų įstatymas, Lietuvos Respublikos socialinių paslaugų įstatymas, Lietuvos Respublikos archyvų įstatymas, Lietuvos Respublikos civilinis kodeksas, Lietuvos Respublikos piliečių nuosavybės teisių į išlikusį nekilnojamąjį turtą atkūrimo įstatymas, Lietuvos Respublikos valstybinės kalbos įstatymas, Lietuvos Respublikos pilietybės įstatymas, Lietuvos Respublikos karo prievolės įstatymas, Lietuvos Respublikos biudžetinės sandaros įstatymas, Lietuvos Respublikos valstybės ir savivaldybių turto privatizavimo įstatymas, kt.

	 
Veiksmai, numatyti Birštono savivaldybės 2022-2024 strateginiame veiklos plane: 
1.1. tikslas. Užtikrinti efektyvų savivaldybės darbo organizavimą ir funkcijų vykdymą.
1.1.1. uždavinys. Užtikrinti savivaldybės darbo organizavimą ir funkcijų atlikimą.
Šiam uždaviniui planuojamos išlaidos 2022 metams - 1926000 EUR., 2023 metams - 1974000 EUR., 2024 metams - 2014000 EUR. Viso – 5904000 EUR.
1.1.2. uždavinys. Vykdyti valstybines (perduotas savivaldybėms) funkcijas. 
Šiam uždaviniui planuojamos išlaidos 2022 metams - 89000 EUR., 2023 metams - 93000 EUR., 2024 metams - 98000 EUR. Viso –  280000 EUR.
1.1.4. uždavinys. Racionaliai valdyti savivaldybės turtą.
Šiam uždaviniui planuojamos išlaidos 2022 metams - 37000 EUR., 2023 metams - 38000 EUR., 2024 metams - 39000 EUR. Viso – 114000 EUR.
Bendra visos programos suma – 6308000 EUR.

	Kita svarbi informacija
Veiksmai, numatyti Birštono savivaldybės strateginiame plėtros plane iki 2030 m.: 
I PRIORITETAS. PATRAUKLIOS APLINKOS GYVENIMUI, POILSIUI IR DARBUI KŪRIMAS.
1.3. Tikslas. Laimingos bendruomenės kūrimas.
1.3.1. Uždavinys. Sudaryti palankias sąlygas gyventojų savirealizacijai, užimtumui ir bendradarbiavimui.
1.3.1.3. Priemonė. Jaunimo politikos vystymo užduotis.



  Pridedama: 1 PRIEDAS. Birštono savivaldybės 2022-2024 metų strateginio veiklos plano tikslų, uždavinių, priemonių, priemonių išlaidų ir produkto kriterijų suvestinė.
__________________________
